OpenLLM-France/wikimedia huggingface dataset:
# Kontratxapatu

Kontratxapatua edo txapola izenez ere ezagutzen dena, zuntzekin bata bestearen gainean gurutzatuta itsatsitako egur indartuzko xafla meheez egindako ohola da, erretxina sintetikoekin presio eta bero handia erabiliz. Teknika honek taularen dimentsio-egonkortasuna hobetzen du nabarmen, egur trinkoaren itxura lortuz.

## Elaborazioa

Enborrak ebaketa egiteko biratzen dituen makina batean muntatzen dira, xafla-orria sortzeko, neurri egokietara mozten dena. Ondoren, xafla hori zur-berogailuan prozesatzen da, petatxatzen edo konpontzen da izan ditzakeen akatsetan eta, azkenik, presiopean eta 140 °C tenperaturan itsatsi egiten da, horrela kontratxapatua ohola osatuz. Ohol hauek moztu, petatxatu, leundu eta abar egin daitezke, nahi dugun erabileraren arabera.

## Erreferentziak

* ↑ Euskalterm: [Zurgintza Hiztegia] [2021]

## Kanpo estekak

* Datuak: Q219803
* Multimedia: Plywood / Q219803
# Stromae

Paul van Haver (Brusela, Belgika, 1985eko martxoaren 12a), Stromae izen artistikoaz ezagunagoa, abeslari, konpositore eta ekoizle belgikarra da, eta hip hopean eta musika elektronikoan egin du karrera. Stromaek frantsesez abesten du, eta ospetsu egin zen, besteak beste, «Alors on danse», «Papaoutai» eta «Tous les mêmes» abestiekin. Hiru estudio-album argitaratu ditu: Cheese, Racine carrée eta Multitude.

## Biografia
### Haurtzaroa eta musika ibilbidearen hasiera

Paul van Haver Laeken-en, Bruselan, sortu zen. Haren ama belgikarra da eta aita ruandarra, arkitektoa. Bederatzi urte zituela, aita bere jaioterrira joan zen lan-arrazoiengatik, eta Ruandako genozidioan (1994) hil zen, Afrikako Aintzira Handietatik oso gertu. Haren berri telefonoz eman zitzaion familiari, hil baino hilabete batzuk lehenago harekin harremana galdu ondoren. Aitak umezurtz utzita, Van Haver hiru anaiekin eta arrebarekin hazi zen Bruselako periferian. Hamaika urte zituela, musikaz interesatzen hasi zen gaztea, eta Jette-ko musika akademian eman zuen izena. Han solfeo- eta bateria-klaseak jaso zituen.
2000. urtean, hamabost urte zituela, Paul Van Haverrek Opsmaestro ezizena aukeratu zuen raparen munduan bere burua ezagutarazteko. Baina beste artista lokal baten izenaren oso antzekoa zen, eta bederatzi urte geroago mundu osoan ezaguna izango zen izena jartzea erabaki zuen: Stromae. Van Haverrek verlana erabili zuen eta maestro hitzaren silabak alderantzikatu zituen. Hamazazpi urterekin Suspicion taldea osatu zuen J.E.D.I rapzalearekin batera. eta elkarrekin Faut qu't'arretes le rap abestia eta bideo musikala konposatu zuten. Hala ere, J.E.D.I.-k duetoa uztea erabaki du, eta Stromae bakarlari bihurtu zen. 2005ean, Stromae jendaurrean ezagutarazten hasi zen, Hip Hop dantza-lehiaketetan parte hartuz; besteak beste, Hip Hop Family 2006an eta Juste Debout 2007an.

## Diskografia
### Estudio-albumak

| Titulua | Xehetasunak |
| Cheese | Argitaratua: 2010eko ekainaren 14etan Diskoetxea: Universal, Vertigo, Mosaert Formatuak: CD, deskarga digitala |
| Racine carrée | Argitaratua: 2013ko abuztuaren 19an Diskoetxea: Universal, Vertigo, Mosaert Formatuak: CDa, deskarga digitala |
| Multitude | Argitaratua: 2022ko martxoaren 5ean Diskoetxea: Universal, Vertigo, Mosaert Formatuak: CDa, deskarga digitala, streaming-a |

### EPa

* Juste un cerveau, un flow, fond et un mic… (2007)

## Erreferentziak

* ↑ Stromae, petit prince de Bruxelles. Valonia Bruselas.
* ↑ Coljon, Thierry. (24 de septiembre de 2010). Ma journée avec Stromae, de Laeken à Vilvorde. , 40 or..
* 1 2 Média, Prisma. «Stromae évoque son enfance sans père - Voici» Voici.
* ↑ «Stromae - Contact la radio Enjoy !» My Contact 16 de julio de 2009.
* ↑ «Biographie Stromae, âge et discographie» TV5MONDE Culture.

## Kanpo estekak

* Datuak: Q313453
* Multimedia: Stromae / Q313453
# Bilbo (ezpata)

    Artikulu hau ezpatari buruzkoa da; beste esanahietarako, ikus «Bilbo (argipena)».
Bilbo XVI. mendeko tipo bat da, ezpata motza edo rapier txikia, garai batean Amerika osoan ezaguna. Oso ondo iragotuta zeuden eta malguak ziren, eta oso erabilgarriak itsasontzietan; Izena euskal hiritik dator, non metala (altzairua) atera eta geroago Toledora- toledoar altzairua- bidali zuten, non ezpata hauek forjatu eta Mundu Berrira esportatu zituzten. Ezpata hauek Europako nazio guztietako merkatariei ere saldu zitzaizkien, baita Ingalaterrakoei ere. Ondo eginiko burdin malgua izateagatik ziren famatuak.

## Etimologia

"Bilbo" ingelesez erabiltzen zuten hitza da, oro har Amerika osoan aurkitzen diren kopa itxurazko ezpata-buru zuten ezpatei deitzeko erabiltzen zutena. Normalean, xafla zabal bat izaten zuten, labur samarra, sendoa eta ondo epela, apaindurarik gabea, eta praktikotzat eta erabilgarritzat hartzen zituzten. Ezpata-sagarra alanbrez estalita egoten zen sarritan.

## Erreferentziak

* ↑ (Ingelesez) «Bilbo» Etymonline.com in: Online Etymology Dictionary..
* ↑ (Ingelesez) Kemp Kemp, Peter. (1976). The Oxford companion to ships & the sea. Oxford University Press, 82 or. ISBN 0-19-211553-7..

## Kanpo estekak

* Datuak: Q776671
* Multimedia: Bilbo hilt rapiers / Q776671
# Letoi

Letoia metal aleazioa da, kobrez eta zinkez osatutakoa. Kobre eta zink proportzioak aldakorrak izan daitezke. Kobre hutsak baino propietate mekaniko hobeak izaten dituzte aleazio horiek, hala nola harikortasuna eta xaflagarritasuna.

## Izena

Aintzina letoi hitzak zenbait brontze mota adierazteko erabiltzen zen arren, gaur egun eztainua osagai nagusitzat duten kobre aleazioei brontze deritzaie eta ez letoi.

## Propietateak

Letoiaren propietateak asko alda litezke kobre eta zinkaz gain izan ditzakeen beste zenbait metalen arrastoak direla-eta, metal horien proportzioa txikia bada ere. Batzuk hotzean soilik landu daitezke, beste batzuk gori daudenean besterik ez, eta bada inolako tenperaturatan landu ez daitekeenik. Orohar letoi mota guztiak hauskor bihurtzen dira urtze tenperaturatik hurbil daudenean.
Dentsitatea konposizioaren araberakoa bada ere, $8,4gr/cm^{3}$ eta $8,7gr/cm^{3}$ artean egoten da.

## Ekoizpena

Letoia ekoizteko zinka eta kobrea batera urtzen dira fundizio labe batean. Lingoteak hotz daudean lantzen dira xaflak eta barrak egiteko. Xaflak eta barrak hagaxkak lortzeko landu daitezke, eta hagaxkek, luzapen prozesuak medio, kablea eta alanbrea ekoizteko balio dute.

## Erabilerak

Erabilpen anitz du, armagintzatik hasi musika tresnen fabrikazioraino; baterien txindatak, adibidez, letoizkoak izan ohi dira. Kondentsadore hodietan eta terminal elektrikoetan erabili ohi da. Industrian baliagarria da kolpatzean txinpartik ez sortzeko duen gaitasuna, metal askok ez dutena. Aspaldi azofar eta kobre horia izenak ematen zitzaizkion, eta erromatarrek zenbait txanpon egiteko erabiltzen zuten.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q39782
* Multimedia: Brass / Q39782
# Urre-xafla

Urre-xafla gainazalak urreztatzeko erabiltzen den urrezko xafla fin-fina da. Gehienetan 22 edo 23 kilateko urrea izaten da.
Urre-xaflak kolore askotakoak izan daitezke, hainbat metalen itxura emateko. Urre gorriko orriak (urrekarak) %92 urre hutsa izaten da, urre zuriko orriak (zilarkarak) %50 urre hutsa.

## Artean

Urrezko orriak urreztatze sistema ohikoena izan da, Antzinako Greziako eskultura kriselefantinoetan edo X. mendeko Essengo Urrezko Ama Birjina estatuan esaterako. Erdi Aroko eskuizkribu marrazkidunek urre eta zilar ugari zuten, nahiz eta azken honek ez iraun oxidazioa dela-eta. Erdi Aroko margolanetan ere, sarri zerua urrekara izaten zen, batez ere margolan erlijiosoetan, XIV. mendeko Italian irudikapen egiazkoagoak erabiltzen hasi ziren arte. Gainazal urrekara marrazki geometrikoz estanpatuta zeuden sarri. Urre kolorea santu eta profeten buruko haloa adierazteko erabiltzen zen, edo jantzietako apaindurak egiteko.
Urre orriak zurezko estatua, lauki eta erretaulak edertzeko ere erabili izan da sarritan.
Arkitekturan ere erabili izan da, eraikuntza elementuak urreztatzeko, kanpoaldean eta barnealdean (kupulak, xehetasunak, burdin-lanak...)

## Sukaldaritzan

Urre orriak ez-toxikotzat hartzen dira janari-labela badute eta janaria apaintzeko erabili daitezke, sarri azkenburukoetan (pastelak eta). Indian adibidez, plater nagusia urre orriekin estaltzen da zerbitzatzeko unean, batez ere eztei oturuntzetan.

## Ikus, gainera

* Urrebits
* Urrekara

## Erreferentziak

* ↑ Euskalterm: [Hiztegi terminologikoa] [2003] eta [Zurgintza Hiztegia] [2021]

## Kanpo estekak

* Datuak: Q929186
* Multimedia: Gold leaf / Q929186
# Sito Barrera

Andrés 'Sito' Barrera Baigorri (Tarazona, 1997ko abuztuaren 3a) espainiar futbolaria da, Lezaman hezia. Ezker Atzelari edo aurrelari moduan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Deportivo Aragon | 3. | 2016/17 | 30 | 5 | - | - | - | - | - | - | | | - | - | 30 | 5 |
| Deportivo Aragon | Denera | Denera | 30 | 5 | - | - | - | - | - | - | | | - | - | 30 | 5 |
| Tudelano | 2.B | 2017/18 | 26 | 1 | - | - | - | - | - | - | | | - | - | 26 | 1 |
| Tudelano | Denera | Denera | 26 | 1 | - | - | - | - | - | - | | | - | - | 26 | 1 |
| Atlético Levante | 2.B | 2018/19 | 9 | 0 | - | - | - | - | - | - | | | - | - | 9 | 0 |
| Atlético Levante | Denera | Denera | 9 | 0 | - | - | - | - | - | - | | | - | - | 9 | 0 |
| Calahorra | 2.B | 2019/20 | 9 | 0 | - | - | - | - | - | - | | | - | - | 9 | 0 |
| Calahorra | Denera | Denera | 9 | 0 | - | - | - | - | - | - | | | - | - | 9 | 0 |
| Tudelano | 2.B | 2020/21 | 23 | 0 | - | - | - | - | - | - | | | - | - | 23 | 0 |
| Tudelano | Denera | Denera | 23 | 0 | - | - | - | - | - | - | | | - | - | 23 | 0 |
| Tarazona | 2.F | 2021/22 | 27 | 0 | - | - | - | - | - | - | - | - | - | - | 27 | 0 |
| Tarazona | 2.F | 2022/23 | 13 | 0 | - | - | - | - | - | - | - | - | - | - | 13 | 0 |
| Tarazona | Denera | Denera | 40 | 0 | - | - | - | - | - | - | | | - | - | 40 | 0 |
| Ebro | 2.F | 2022/23 | 10 | 0 | - | - | - | - | - | - | - | - | - | - | 10 | 0 |
| Ebro | Denera | Denera | 10 | 0 | - | - | - | - | - | - | | | - | - | 10 | 0 |
| Tudelano | 2.F | 2023/24 | 31 | 0 | 2 | 0 | - | - | - | - | - | - | - | - | 33 | 0 |
| Tudelano | Denera | Denera | 31 | 0 | 2 | 0 | - | - | - | - | | | - | - | 33 | 0 |
| Barbastro | 2.F | 2024/25 | - | - | - | - | - | - | - | - | - | - | - | - | - | - |
| Barbastro | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 178 | 6 | 2 | 0 | - | - | - | - | - | - | - | - | 180 | 6 |

## Kanpo estekak

* Fitxa - www.athletic-club.eus
* Datuak: Q107291558
# Harikortasun

Harikortasuna metal batek edo aleazio batek hotzean deformatua edo tenkatua izateko duen gaitasuna da; hari bihurtzeko duen erraztasuna. Propietate hori duten materialei harikor esaten zaie. Material ez-harikorrak hauskortzat jotzen dira. Nahiz eta material harikorrak ere hautsi daitezkeen esfortzu egokiarekin, haustura hori deformazio handiak gertatu ondoren bakarrik gertatzen da.
Material oso harikorren adibide batzuk urrea, zilarra, kobrea, brontzea eta letoia dira.
Bestela esanda, material bat harikorra da trakzio batek eragindako luzetarako luzapenaren eta zeharkako sekzioaren gutxitzearen arteko erlazioa oso handia denean.

## Erreferentziak

* ↑ Euskalterm: [Arkitektura hiztegia] [2024] eta Elhuyar Hiztegia
* ↑ Euskalterm: [Metalurgia Hiztegia] [2012]
# Xaflagarritasun

Xaflagarritasuna edo xaflakortasuna xaflagarria denaren nolakotasuna da. Xaflagarritasuna, hautsi gabeko konpresio baten bidez deformazio bat eskuratzeko propietatea da. Harikortasuna ez bezala (harikortasuna hariak lortzea ahalbidetzen du), xaflagarritasunak xafla meheak edo lodiak lortzen laguntzen du, erabilitako materialaren arabera. Halaber, bi propietate dituen propietate fisiko bakanetako bat da: propietate kuantitatiboa eta propietate kualitatiboa.
Georges-Louis Leclerc de Buffonek zioenez, "xaflagarritasuna lehen harikortasun-indizea da; baina, hala ere, harikortasuna hedatu daitekeen puntuari buruzko nozio nahiko inperfektua baino ez digu ematen".
Ezagutzen den elementurik xaflakorrena urrea da. Beste metal batzuek ere badute ezaugarri hori, hala nola platinoak, zilarrak, kobreak eta burdinak.
Bi modu daude xaflagarritasuna neurtzeko. Lehenengoa material batek hautsi aurretik jasaten duen presioa edo konpresio-esfortzua neurtzean datza. Beste proba metalezko xafla baten lodiera neurtzean datza, hautsi aurretik.

## Erreferentziak

* ↑ Euskalterm: [Arkitektura hiztegia] [2024] eta [Metalurgia Hiztegia] [2012]
* ↑ Elhuyar Hiztegia
* ↑ «xaflagarritasun». Euskaltzaindiaren Hiztegia. (Noiz kontsultatua: 2024-12-10.)
* ↑ (Gaztelaniaz) Anusavice, Kenneth J.. (2004). [Phillips la ciencia de los materiales dentales. Elsevier España. , 95-96 or. ISBN 9788481747461..
* ↑ (Frantsesez) Leclerc de Buffon, Georges-Louis. (1829). Obras completas de Buffon. FD Pillot.
* ↑ (Gaztelaniaz) González Cabrera, Victor Manuel. (1996). Física fundamental. Editorial Progreso, 105-106 or. ISBN 9789706410979..
* ↑ (Gaztelaniaz) «Maleabilidad de los metales: La guía definitiva» industrysurfer.com 2022-03-18.

## Kanpo estekak

* Datuak: Q2276012
# Santi Samanes

Santiago Samanes Bonito, (Berriozar, Nafarroa Garaia, 1995eko uztailaren 28a) euskal herritar futbolaria da. Ezker hegalean aritzen da.

## Ibilbidea

2024ko Maiatzak 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Pamplona | 3. | 2012/13 | 4 | 1 | - | - | - | - | - | - | | | - | - | 4 | 1 |
| Pamplona | 3. | 2013/14 | 29 | 7 | - | - | - | - | - | - | | | - | - | 29 | 7 |
| Pamplona | Denera | Denera | 33 | 8 | - | - | - | - | - | - | | | - | - | 33 | 8 |
| Peña Sport | 3. | 2014/15 | 24 | 1 | - | - | - | - | - | - | | | - | - | 24 | 1 |
| Peña Sport | Denera | Denera | 24 | 1 | - | - | - | - | - | - | | | - | - | 24 | 1 |
| Tudelano | 2.B | 2015/16 | 27 | 2 | 2 | 0 | - | - | - | - | | | - | - | 29 | 2 |
| Tudelano | Denera | Denera | 27 | 2 | 2 | 0 | - | - | - | - | | | - | - | 29 | 2 |
| Valladolid Promesas | 2.B | 2016/17 | 29 | 7 | - | - | - | - | - | - | | | - | - | 29 | 7 |
| Valladolid Promesas | 2.B | 2017/18 | 30 | 1 | - | - | - | - | - | - | | | - | - | 30 | 1 |
| Valladolid Promesas | Denera | Denera | 59 | 8 | - | - | - | - | - | - | | | - | - | 59 | 8 |
| Coruxo | 2.B | 2018/19 | 28 | 4 | - | - | - | - | - | - | | | - | - | 28 | 4 |
| Coruxo | Denera | Denera | 28 | 4 | - | - | - | - | - | - | | | - | - | 28 | 4 |
| Arka Gdynia | 1. | 2019/20 | 3 | 0 | 0 | 0 | - | - | - | - | | | - | - | 3 | 0 |
| Arka Gdynia | Denera | Denera | 3 | 0 | 0 | 0 | - | - | - | - | | | - | - | 3 | 0 |
| Tudelano | 2.B | 2020/21 | 18 | 4 | - | - | - | - | - | - | | | - | - | 18 | 4 |
| Tudelano | 1.F | 2021/22 | 18 | 1 | 1 | 0 | - | - | - | - | - | - | - | - | 19 | 1 |
| Tudelano | Denera | Denera | 36 | 5 | 1 | 0 | - | - | - | - | - | - | - | - | 37 | 5 |
| Linense | 1.F | 2021/22 | 14 | 0 | - | - | - | - | - | - | - | - | - | - | 14 | 0 |
| Linense | Denera | Denera | 14 | 0 | - | - | - | - | - | - | - | - | - | - | 14 | 0 |
| SD Logroñés | 1.F | 2022/23 | 37 | 6 | - | - | - | - | - | - | - | - | - | - | 37 | 6 |
| SD Logroñés | Denera | Denera | 37 | 6 | - | - | - | - | - | - | - | - | - | - | 37 | 6 |
| Cultural Leonesa | 1.F | 2023/24 | 16 | 4 | - | - | - | - | - | - | - | - | - | - | 16 | 4 |
| Cultural Leonesa | 1.F | 2024/25 | - | - | - | - | - | - | - | - | - | - | - | - | - | - |
| Cultural Leonesa | Denera | Denera | 16 | 4 | - | - | - | - | - | - | - | - | - | - | 16 | 4 |
| Ibilbide osoan | Ibilbide osoan | Ibilbide osoan | 277 | 38 | 3 | 0 | - | - | - | - | - | - | - | - | 280 | 38 |
# Hauskortasun

Hauskortasuna kanpo-indarren eraginez, material batek deformazio plastiko handirik gabe hausteko duen joera da. Propietate hori duten materialei hauskor esaten zaie. Aitzitik, material harikorrak hautsi egiten dira deformazio batzuk jasan ondoren, normalean plastiko motakoak. Hauskortasuna harikortasunaren kontrakoa da, eta nahiko energia gutxi xurgatzen du, haustura harikorra ez bezala.
Bolumen unitateko xurgatutako energia honela lortzen da:
   ${\frac {dE_{def}}{dV}}={\frac {1}{2}}\sum _{i,j}\sigma _{ij}\varepsilon _{ij}$
Material bat ia deformaziorik gabe hausten bada, $\varepsilon _{ij}\;$ deformazio-tenkagailuaren osagaiak txikiak dira, eta aurreko batura nahiko txikia da.
Material baten hauskortasuna, gainera, haren barnean zehar pitzadurak hedatzeko edo hazteko abiadurarekin lotuta dago. Horrek esan nahi du esfortzuak egin ondoren ezaugarri horiek dituzten materialak bat-batean hausteko arrisku handia dagoela. Aldiz, material harikorrak pitzaduren aitzinamendua geldiarazteko gai direnak dira.
Material hauskorren adibide tipikoak beira arruntak/beira gogorrak (leihoetakoak, adibidez), mineral kristalino batzuk, material zeramikoak eta polimero batzuk, hala nola polimetilmetakrilatoa (PMMA), poliestirenoa (PS) edo azido polilaktikoa (PLA) dira, besteak beste. Garrantzitsua da aipatzea material batek eskaintzen duen haustura mota (hauskorra edo harikorra) tenperaturaren araberakoa dela. Hala, material batzuek (polietilenoa, polipropilenoa edo beste termoplastiko batzuk) hausturak eragiten dituzte giro-tenperaturan, eta beira-trantsizioko tenperaturaren azpitik, berriz, haustura hauskorrak eragiten dituzte.

## Erreferentziak

* ↑ Euskalterm: [Hiztegi terminologikoa] [2001] eta Elhuyar Hiztegia
* ↑ Euskalterm: [Arkitektura hiztegia] [2024]
* ↑ Ferrer-Giménez, Carlos; Amigó-Borrás, Vicente. (2003). Tecnología de Materiales. Ed. Univ. Politéc. Valencia ISBN 849705363X, 9788497053631..

## Kanpo estekak

* Datuak: Q898288
# David Soto Ruiz

David Soto Ruiz (Ablitas, Nafarroa Garaia 1992ko uztailaren 13a) euskal herritar futbolaria da. Aurrelari lanetan aritzen da, baita hegaletan, ezkerrean batez ere. Murchanteren harrobian hazi zen.

## Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Murchante | 3. | 2010/11 | 6 | 0 | - | - | - | - | - | - | | | - | - | 6 | 0 |
| Murchante | 3. | 2011/12 | 36 | 4 | - | - | - | - | - | - | | | - | - | 36 | 4 |
| Murchante | 3. | 2012/13 | 36 | 3 | - | - | - | - | - | - | | | - | - | 36 | 3 |
| Murchante | Denera | Denera | 78 | 7 | - | - | - | - | - | - | | | - | - | 78 | 7 |
| Peña Sport | 2.B | 2013/14 | 28 | 0 | 2 | 0 | - | - | - | - | | | - | - | 30 | 0 |
| Peña Sport | Denera | Denera | 28 | 0 | 2 | 0 | - | - | - | - | | | - | - | 30 | 0 |
| Tarazona | 3. | 2014/15 | 35 | 7 | - | - | - | - | - | - | | | - | - | 35 | 7 |
| Tarazona | 3. | 2015/16 | 34 | 10 | - | - | - | - | - | - | | | - | - | 34 | 10 |
| Tarazona | 3. | 2016/17 | 35 | 6 | - | - | - | - | - | - | | | - | - | 35 | 6 |
| Tarazona | 3. | 2017/18 | 36 | 16 | 3 | 0 | - | - | - | - | | | - | - | 39 | 16 |
| Tarazona | Denera | Denera | 140 | 39 | 3 | 0 | - | - | - | - | | | - | - | 143 | 39 |
| Tudelano | 2.B | 2018/19 | 36 | 2 | 1 | 0 | - | - | - | - | | | - | - | 37 | 2 |
| Tudelano | 2.B | 2019/20 | 25 | 2 | 6 | 2 | - | - | - | - | | | - | - | 31 | 4 |
| Tudelano | Denera | Denera | 9 | 0 | 7 | 2 | - | - | - | - | | | - | - | 68 | 6 |
| Calahorra | 2.B | 2020/21 | 19 | 2 | 0 | 0 | - | - | - | - | | | - | - | 19 | 2 |
| Calahorra | 1.F | 2021/22 | 37 | 7 | 1 | 0 | - | - | - | - | - | - | - | - | 38 | 7 |
| Calahorra | Denera | Denera | 56 | 9 | 1 | 0 | - | - | - | - | - | - | - | - | 57 | 9 |
| Badajoz | 1.F | 2022/23 | 35 | 6 | - | - | - | - | - | - | - | - | - | - | 35 | 6 |
| Badajoz | Denera | Denera | 35 | 6 | - | - | - | - | - | - | - | - | - | - | 35 | 6 |
| Ponferradina | 1.F | 2023/24 | 10 | 0 | 0 | 0 | - | - | - | - | - | - | - | - | 10 | 0 |
| Ponferradina | Denera | Denera | 10 | 0 | 0 | 0 | - | - | - | - | - | - | - | - | 10 | 0 |
| Sabadell | 1.F | 2023/24 | 20 | 1 | - | - | - | - | - | - | - | - | - | - | 20 | 1 |
| Sabadell | Denera | Denera | 20 | 1 | - | - | - | - | - | - | - | - | - | - | 20 | 1 |
| Recreativo | 1.F | 2024/25 | - | - | - | - | - | - | - | - | - | - | - | - | - | - |
| Recreativo | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 428 | 66 | 13 | 2 | - | - | - | - | - | - | - | - | 441 | 68 |

## Kanpo estekak

* Fitxa
* Datuak: Q114224704
# Javier Caño

Javier Caño Moreno (Barakaldo, 1943 – 2009ko irailaren 10a) euskal herritar abokatu eta politikaria izan zen, Eusko Alkartasunaren sortzaile eta Eusko Jaurlaritzaren sailburua izandakoa.

## Biografia

Zuzenbidea ikasi ondoren, Babcock & Wilcox enpresan lan egin zuen eta abokatu bihurtu zen. Deustuko Unibertsitatean Zuzenbide Forala eta Autonomikoaren irakasle izateaz gain 1997 eta 1999 artean dekanoa izan zen. Hainbat lan idatzi zituen foruez eta eskubide historikoez.
Politika munduan EAJn hasi zen eta Eusko Kontseilu Nagusiko idazkaria izan zen 1979] eta 1980an. Hortik eta 1985 arte legebiltzarkide eta sailburua izan zen Garaikoetxearen gobernuetan. Lehendabiziko Legealdian Idazkaritzan berriro eta bigarrenean Lan Sailean.
EA sortzeko lagundu eta 1990 arte legebiltzarkide izaten jarraitu zuen. 1991 eta 1995 artean, EA gobernuan sartu eta Justizia sailburu bihurtu zen. 2006an EAko Fundazioaren lehendakari izendatu zuten.

## Lanak

* Historia de España: restauración y dictadura (Ramón Villaresek zuzenduta) Crítica, 2009
* Presente y futuro de la articulación política Vasconia - España, 2003, ISBN 84-7777-254-1
* Desarrollo sostenible (Juan Ignacio Etxanok koordinatua) Deustuko Unibertsitatea, Bilbo, 2002, ISBN 84-7485-839-9
* Los derechos históricos en el siglo, 2001, ISBN 84-8432-273-4
* Teoría preposicional y funcionalidad de los derechos históricos (Raúl Morodok koordinatua) 2001, ISBN 84-89764-60-3
* Troncalidad y conflictos de leyes, 1999, ISBN 84-89689-06-7
* Teoría institucional del Estatuto Vasco Deustuko Unibertsitatea, Bilbo, 1997 ISBN 84-7485-517-9
* Derecho Autonómico Vasco Deustuko Unibertsitatea, Bilbo, 1993 ISBN 0211-5743
* Nacionalismo, autodeterminación e independencia online

## Erreferentziak

* ↑ Eusko Legebiltzarraren webgunea: Fitxa
* ↑ Gara: Javier Caño EAko militante historikoa hil da
* 1 2 Berria: Javier Caño EAko kide historikoa hil da
* ↑ El Correo: Fallece Javier Caño, abogado y ex consejero del Gobierno vasco
* ↑ Deia: Fallece a los 65 años el ex consejero de EA Javier Caño
* Datuak: Q12260237